CELEX: 32016R1333
Language: fi
Date: 2016-08-04 00:00:00
Title: Neuvoston asetus (EU) 2016/1333, annettu 4 päivänä elokuuta 2016, Korean demokraattiseen kansantasavaltaan kohdistuvista rajoittavista toimenpiteistä annetun asetuksen (EY) N:o 329/2007 muuttamisesta

5.8.2016   
            
            
               FI
            
            
               Euroopan unionin virallinen lehti
            
            
               L 212/1
            
         NEUVOSTON ASETUS (EU) 2016/1333,
   annettu 4 päivänä elokuuta 2016,
   Korean demokraattiseen kansantasavaltaan kohdistuvista rajoittavista toimenpiteistä annetun asetuksen (EY) N:o 329/2007 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
   ottaa huomioon Korean demokraattista kansantasavaltaa koskevista rajoittavista toimenpiteistä ja päätöksen 2013/183/YUTP kumoamisesta 27 päivänä toukokuuta 2016 annetun neuvoston päätöksen (YUTP) 2016/849 (1),
   ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
   sekä katsoo seuraavaa:
   
               (1)
            
            
               Neuvoston asetuksella (EU) N:o 329/2007 (2) pannaan täytäntöön päätöksessä (YUTP) 2016/849 säädetyt toimenpiteet.
            
         
               (2)
            
            
               Yhdistyneiden kansakuntien turvallisuusneuvosto hyväksyi 2 päivänä maaliskuuta 2016 päätöslauselman 2270 (2016), jossa määrätään Pohjois-Koreaa koskevista uusista toimenpiteistä. YK:n turvallisuusneuvoston päätöslauselman 1718 (2006) nojalla perustettu pakotekomitea julkaisi 4 päivänä huhtikuuta 2016 turvallisuusneuvoston päätöslauselman 2270 (2016) mukaisesti täydentävän luettelon tavaroista, joiden siirtäminen ja hankkiminen ja joita koskevan teknisen avun antaminen on kielletty (”arkaluonteisten tavaroiden luettelo”).
            
         
               (3)
            
            
               Neuvosto hyväksyi 4 päivänä elokuuta 2016 päätöksen (YUTP) 2016/1341 (3), jolla kyseinen toimenpide pannaan täytäntöön. Tämän vuoksi asetus (EY) N:o 329/2007 olisi muutettava.
            
         
               (4)
            
            
               Jotta tässä asetuksessa säädetyillä toimenpiteillä olisi tavoiteltu vaikutus, asetuksen olisi tultava voimaan välittömästi,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 329/2007 seuraavasti:
   
               1.
            
            
               Muutetaan 2 artikla seuraavasti:
               
                           a)
                        
                        
                           Korvataan 1 kohdan a alakohdassa ja 3 kohdassa sanat ”liitteissä I, I a ja I b” sanoilla ”liitteissä I, I a, I b ja I g”.
                        
                     
                           b)
                        
                        
                           Lisätään 2 kohtaan alakohta seuraavasti:
                           ”Liite I g sisältää joukkotuhoaseisiin liittyvät tuotteet, materiaalit, varusteet, tavarat ja teknologian, jotka on yksilöity ja nimetty arkaluonteisiksi tavaroiksi YK:n turvallisuusneuvoston päätöslauselman 2270 (2016) 25 kohdan mukaisesti.”
                        
                     
         
               2.
            
            
               Korvataan 3 artiklan 1 kohdan a–d alakohdassa sanat liitteissä ”I, I a ja I b” sanoilla ”liitteissä I, I a, I b ja I g”.
            
         
               3.
            
            
               Korvataan 5 c artiklan 4 kohdan johdantolause seuraavasti:
               ”4.   Edellä 3 kohdassa tarkoitetut liiketoimet, joihin liittyy varainsiirto, jonka arvo on:”.
            
         
               4.
            
            
               Lisätään 13 artiklan 1 kohtaan alakohta seuraavasti:
               
                           ”g)
                        
                        
                           muuttamaan liitettä I g YK:n turvallisuusneuvoston tai pakotekomitean toteamusten perusteella ja lisäämään asetuksen (ETY) N:o 2658/87 liitteessä I olevasta yhdistetystä nimikkeistöstä otetut viitenumerot.”
                        
                     
         
               5.
            
            
               Lisätään tämän asetuksen liitteessä oleva teksti liitteeksi I g.
            
         2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä elokuuta 2016.
      
         
            Neuvoston puolesta
         
         
            Puheenjohtaja
         
         M. LAJČÁK
      
   
   
      (1)  EUVL L 141, 28.5.2016, s. 79.
   
      (2)  Neuvoston asetus (EY) N:o 329/2007, annettu 27 päivänä maaliskuuta 2007, Korean demokraattiseen kansantasavaltaan kohdistuvista rajoittavista toimenpiteistä (EUVL L 88, 29.3.2007, s. 1).
   
      (3)  Neuvoston päätös (YUTP) 2016/1341, annettu 4 päivänä elokuuta 2016, Korean demokraattista kansantasavaltaa koskevista rajoittavista toimenpiteistä annetun päätöksen (YUTP) 2016/849 muuttamisesta (katso tämän virallisen lehden sivu 116).
   
      LIITE
      
         
            ”LIITE I g
            2, 3 ja 6 artiklassa tarkoitetut tavarat ja teknologia (1)”.
         
      
      
         (1)  Nimikekoodit on otettu neuvoston asetuksen (ETY) N:o 2658/87 liitteessä I olevasta yhdistetystä nimikkeistöstä, sellaisena kuin se on määritelty kyseisen asetuksen 1 artiklan 2 kohdassa.